recursal/SuperWikiNEXT-32B huggingface dataset:
**வாழ்க ஜனநாயகம்** 1996 ஆம் ஆண்டு மன்சூர் அலி கான் மற்றும் பிரகதி நடிப்பில், ஈ. இராமதாஸ் இயக்கத்தில், ஜே. ஏ. முகமது அலி தயாரிப்பில், மன்சூர் அலி கான் இசையில் வெளியான தமிழ் திரைப்படம்.

கதைச்சுருக்கம்
--------------

பகத்சிங் (மன்சூர் அலி கான்) பழைய பொருட்களை வாங்கி விற்கும் கடை நடத்திவருகிறான். அவன் கடைக்கு அருகில் பழக்கடை நடத்தி வருபவள் அஞ்சலை (பிரகதி).

காவல்துறை அதிகாரி சிவசங்கர் (மகாநதி சங்கர்) அந்த நகரத்திற்கு மாற்றலாகி வருகிறார். சந்தையில் கடை நடத்தும் அனைத்து வியாபாரிகளும் தனக்குப் பணம் தரவேண்டுமென்று நிர்பந்திக்கிறார். இதற்கு எதிர்ப்பு தெரிவிக்கும் அஞ்சலைக்கும் சிவசங்கருக்கும் வாக்குவாதம் ஏற்படுகிறது. பகத்சிங் தலையிட்டு சிவசங்கரை அவமானப்படுத்தும்விதமாக பேசுகிறான். அஞ்சலையிடம் தவறாக நடக்க முயலும் சிவசங்கரிடமிருந்து அவளைக் காப்பாற்றித் திருமணம் செய்கிறான் பகத்சிங்.

தன் கடைக்கு முன் கொலை செய்யப்படும் பத்திரிகையாளர் கொலைவழக்கில் சாட்சி சொல்லும் பகத்சிங்கை மிரட்ட ஆட்களுடன் வரும் ஜிந்தாவை (ரவீந்திர பாபு), பகத்சிங் அடித்ததால் படுகாயமடைகிறான் ஜிந்தா. இதை அறியும் அமைச்சர் சிசுபாலன் (ஜான் அமிர்தராஜ்) ஜிந்தாவிற்குப் பதிலாக அவனைப்போல் தனக்கு உறுதுணையாக இருக்குமாறு பகத்சிங்கிடம் கேட்கிறார். அதற்கு பகத்சிங் மறுக்கவே காவலர்கள் அவனைக் கைது செய்து காவல் நிலையத்தில் வைத்து அடிக்கின்றனர்.

பகத்சிங்கின் கடந்த காலம்: தன் தாயுடன் வசிக்கும் பட்டதாரியான பகத்சிங் வேலை தேடி அலைகிறான். அவனுக்கு வேலைவாங்கித் தருவதாகக்கூறி லஞ்சம் கேட்கும் சிசுபாலனின் உதவியாளர் ராமானுஜனிடம் (டி. எஸ். ராகவேந்திரா) தங்கள் வீட்டை விற்றுப் பணம் தருகின்றனர். ஆனால் அவனுக்கு வேலைவாங்கித் தராமல் ஏமாற்றிவிடுகின்றனர். இந்த அதிர்ச்சியில் பகத்சிங்கின் தாய் மரணமடைகிறாள்.

பகத்சிங் தன் எதிரிகளை எப்படிப் பழிவாங்கினான் என்பது மீதிக்கதை.

நடிகர்கள்
---------

* மன்சூர் அலி கான் - பகத் சிங்
* பிரகதி - அஞ்சலை
* ஜான் அமிர்தராஜ் - சிசுபாலன்
* எஸ். எஸ். சந்திரன்
* டி. எஸ். ராகவேந்திரா - ராமானுஜன்
* பாண்டு - அஞ்சலையின் தந்தை
* ரவீந்திரபாபு - ஜிந்தா
* மகாநதி சங்கர் - சிவசங்கர்
* குமரிமுத்து
* ஒரு விரல் கிருஷ்ணா ராவ்
* ஜோக்கர் துளசி
* கிருஷ்ணமூர்த்தி - கிச்சா
* நெல்லை சிவா
* போண்டா மணி
* கல்லுக்குள் ஈரம் ராமநாதன்
* சிங்கமுத்து
* அருள்மணி
* சந்திரசேகர்
* டெல்லி கணேஷ்
* விமல்ராஜ்
* சண்முகசுந்தரி - முனியம்மா
* கோகிலா - மகா
* ஷர்மிலி
* கவிதாஸ்ரீ
* ரேவதி
* சகாதேவன்
* மகாதேவன்
* கே. ஆர். விஜயா
* வ. கெளதமன்

இசை
---

படத்தின் பாடல்களை எழுதி இசையமைத்தவர் மன்சூர் அலி கான்.

| வ.எண் | பாடல் | காலநீளம் |
| --- | --- | --- |
| 1 | அம்மா வாங்க | 3:38 |
| 2 | கோடம்பாக்கம் | 3:29 |
| 3 | சைதாப்பேட்டை சிங்காரி | 4:54 |
| 4 | ஆடு மச்சி கோபாலு | 3:33 |
| 5 | அடி பூங்குயிலே | 2:57 |
| 6 | மழை பேஞ்சி | 3:44 |
| 7 | ஏபிசிடி | 4:22 |
| 8 | வாங்கோ வாங்கோ | 3:56 |

மேற்கோள்கள்
-----------

1. ↑  "வாழ்க ஜனநாயகம்". Archived from the original on 2011-03-12. 2019-03-14 அன்று பார்க்கப்பட்டது.CS1 maint: unfit url (link)
2. ↑  "வாழ்க ஜனநாயகம்". 2014-11-01 அன்று மூலம் பரணிடப்பட்டது. 2019-03-14 அன்று பார்க்கப்பட்டது.
**கே. எஸ். விஜயகுமார்** (K. S. Vijayakumar) ஒரு தமிழக அரசியல்வாதியும், சட்டமன்ற உறுப்பினரும் ஆவார். இவர் ஊத்துக்கோட்டை வட்டம், எல்லாபுரம் ஒன்றியத்திற்குட்பட்ட மஞ்சங்கரணை கிராமத்தைச் சேர்ந்தவர் ஆவார். இவர் 2016 ஆம் ஆண்டு கும்மிடிப்பூண்டி சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழக சட்டப்பேரவைக்குத் தேர்ந்தெடுக்கப்பட்டார். இவர் 2001 ஆம் ஆண்டு சட்டமன்றத் தேர்தலில் அ.இ.அ.தி.மு.க சார்பில் போட்டியிட்டு வெற்றிபெற்று பிற்படுத்தப்பட்டோர் நலத்துறை அமைச்சராக இருந்த கே. சுதர்சனம் என்பவரின் மகன் ஆவார். முன்னதாக இவர் 2005 ஆம் ஆண்டு நடைபெற்ற இடைத்தேர்தலிலும், 2006 ஆம் ஆண்டு நடைபெற்ற தேர்தலிலும் வெற்றி பெற்றவர் ஆவார்.

மேற்கோள்கள்
-----------



1. ↑  "TN Elections 2016". Malaimalar. 2019-03-22 அன்று மூலம் பரணிடப்பட்டது. 22 மார்ச் 2019 அன்று பார்க்கப்பட்டது.
2. ↑  "Tamil Nadu Legislative Assembly, 15 th Assembly members". Tamil Nadu Legislative Assembly. 2016-08-22 அன்று மூலம் பரணிடப்பட்டது. 22 மார்ச் 2019 அன்று பார்க்கப்பட்டது.
3. ↑  "TN Elections 2016". Malaimalar. 2019-03-22 அன்று மூலம் பரணிடப்பட்டது. 22 மார்ச் 2019 அன்று பார்க்கப்பட்டது.
**லைசியா** (*Lycia*, லைசியன் : 𐊗𐊕𐊐𐊎𐊆𐊖 *Trm̃mis* ; கிரேக்கம்: Λυκία‎ , Lykia ; துருக்கியம்: Likya ) என்பது அனத்தோலியாவில் உள்ள ஒரு புவிசார் அரசியல் பகுதி ஆகும். இது தற்போதய துருக்கியின் தெற்கு கடற்கரையில் உள்ள அந்தால்யா மற்றும் முலா மாகாணங்கள், மத்தியதரைக் கடலின் எல்லையிலும், உள்நாட்டில் பர்துர் மாகாணத்தையும் கொண்டதாக உள்ளது. பண்டைய எகிப்து மற்றும் வெண்கலக் காலத்தின் பிற்பகுதியில் இட்டைட்டு பேரரசின் பதிவுகளிலிருந்து வரலாற்றில் அறியப்பட்ட இது, லூவிய மொழிக் குழு பேசும் மக்களைக் கொண்டதாக இருந்தது. இரும்புக் காலத்தில் அகாமனிசியப் பேரரசில் லைசியா தன்னிச்சையாக இணைந்த பிறகு, எழுதப்பட்ட பதிவுகள் லைசியன் மொழியில் (லூவியனின் பிற்கால வடிவம்) கல்லில் பொறிக்கத் தொடங்கின. அக்காலத்தில் (546 கி.மு) லூவியன் மொழி பேசுபவர்கள் அழிக்கப்பட்டனர், மேலும் லிசியாவுக்கு பாரசீக மொழி பேசுபவர்களின் வருகைதந்தனர். இப்பகுதியின் பழைய பெயர் **அலோப்** ( பண்டைக் கிரேக்கம்: Ἀλόπη ) என்று பண்டைய ஆதாரங்கள் குறிப்பிடுகின்றன. , Alópē )

லிசியா பாரசீகப் போர்களில் பாரசீகர் அணியில் இருந்து போராடியது. ஆனால் கிரேக்கர்களால் அகாமனிசியப் பேரரசு தோற்கடிக்கப்பட்டது. அதன்பிறகு ஏதெனியன் பேரரசில் சிலகாலம் உறுப்பினராக இருந்தது. பிறகு, இது பிரிந்து சுதந்திரமாக மாறியது. அதன்பிறகு மீண்டும் பாரசீகர்களின் கீழ் இருந்தது. பின்னர் காரியாவின் மவுசோலசால் கைப்பற்றப்பட்டு, மீண்டும் பாரசீகர்களின் கைகளுக்கே வந்தது. இறுதியாக பேரரசர் அலெக்சாந்தர் பாரசீகர்களைய தோற்கடித்தப் பிறகு மாசிடோனிய மேலாதிக்கத்தின் கீழ் வந்தது. கிரேக்க மொழி பேசுபவர்களின் வருகை மற்றும் மீதமுள்ள லைசியன் மொழி பேசுபவர்களின் எண்ணிக்கை குறைந்ததன் காரணமாக, லிசியா மாசிடோனியர்களின் கீழ் விரைவாக கிரேக்க மயமாக்கப்பட்டது. அதன்பிறகு லைசியன் மொழி கல்வெட்டுகள் மற்றும் நாணயங்களில் இருந்து மறைந்தது.

குறிப்புகள்
-----------

1. ↑  வார்ப்புரு:Cite Pauly
**கே. ஏ. செங்கோட்டையன்** ஓர் தமிழக அரசியல்வாதி ஆவார். இவர் கோபிச்செட்டிப்பாளையம் தொகுதியிலிருந்து தமிழக சட்டப் பேரவை உறுப்பினராகத் தேர்ந்தெடுக்கப்பட்டவர்.

ஈரோடு மாவட்டம், கோபிச்செட்டிப்பாளையம் அருகேயுள்ள குள்ளம்பாளையம் கிராமத்தைச் சேர்ந்தவர். அனைத்திந்திய அண்ணா திராவிட முன்னேற்றக் கழகம் கட்சியை சார்ந்த இவர் 9 முறை சட்டமன்ற உறுப்பினராகத் தேர்ந்தெடுக்கப்பட்டார். முதல் முறையாக 1977-ல் சத்தியமங்கலத்திலிருந்தும், அதன் பிறகு 8 முறை கோபிச்செட்டிபாளையத்திலிருந்து தேர்ந்தெடுக்கப்பட்டார். அதிமுக செயலலிதா அணி, சானகி அணி என பிரிந்திருந்த போது செயலலிதா அணி சார்பில் சேவல் சின்னத்தில் போட்டியிட்டு கோபிச்செட்டிபாளையத்தில் வென்றார். தமிழ்நாட்டின் பத்தாவது சட்டமன்றத்தில் வனத்துறை அமைச்சராகவும் போக்குவரத்துத் துறை அமைச்சராகவும் இருந்தார். தமிழ்நாட்டின் பதினான்காவது சட்டமன்றத்தில் விவசாயத் துறை அமைச்சராகவும், பின்னர் தகவல் தொழில்நுட்பத் துறை அமைச்சராகவும், அதையடுத்து வருவாய்த் துறை அமைச்சராகவும் பணியாற்றி வ‌ந்தா‌ர்.

2017 ஆண்டு பெப்ரவரி மாதம் எடப்பாடி க. பழனிசாமி தலைமையில் அமைந்த அமைச்சரவையில் பள்ளிக் கல்வித்துறை அமைச்சராக நியமிக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் கோபிச்செட்டிப்பாளையம் தொகுதியில் இருந்து அதிமுக சார்பில் சட்டமன்ற உறுப்பினரானார்.

இவரின் தந்தை அர்த்தனாரிக்கவுண்டர், மனைவி ஈசுவரி, மகன் கதிர் ஆவார்கள்.

மேற்கோள்கள்
-----------

1. ↑  "தமிழ்நாடு சட்டப்பேரவை உறுப்பினர்கள் 2011" (PDF). தமிழக அரசு விவர தொகுப்பு அகராதி. 2013-04-02 அன்று மூலம் (PDF) பரணிடப்பட்டது. 2011-12-10 அன்று பார்க்கப்பட்டது.
2. ↑  வனத்துறை போக்குவரத்துத் துறை
3. ↑  வெப்துனியா
4. ↑  வேளாண் துறை, தகவல் தொழில்நுட்பத் துறை , வருவாய்த் துறை - விகடன்
[*தொடர்பிழந்த இணைப்பு*]
5. ↑
6. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
7. ↑
**ஜெமினி கணேசனும் சுருளிராஜனும்** (Gemini Ganeshanum Suruli Raajanum) 2017 இல் வெளிவந்த தமிழ் மொழியில் வெளிவந்த காதல் திரைப்படம். இதனை இயக்கியவர் ஓடம் இளவரசு, தயாரிப்பு டி.சிவா. இந்தப் படத்தில் அதர்வா மற்றும் சூரி படத்தின் தலைப்பில் உள்ள பெயரில் நடித்திருந்தனர். இவர்களுடன் ரெஜினா கசான்ட்ரா பிரணிதா, ஐஸ்வர்யா ராஜேஷ் மற்றும் அதிதி போங்கர் ஆகியோரும் நடித்திருந்தனர். தனது திருமண அழைப்பிதழை தனது கல்லூரி காலத்துப் பெண் தோழிக்கு தருவதிலிருந்து கதை ஆரம்பமாகிறது. 2017 ஜுலை 14 அன்று வெளியானது.

நடிப்பு
-------

* அதர்வா ஜெமினி கணேசன்
* சூரி சுருளிராஜன்
* ரெஜினா கசான்ட்ரா லாவண்யா
* பிரணிதா பிரியா
* ஐஸ்வர்யா ராஜேஷ் பூஜா
* அதிதி போங்கர் சரேஜா தேவி, சுருளியின் மனைவி
* டி சிவா ஜெமினியின் தந்தை பெனிக்
* சோனியா ஜெமினியின் தாயார்
* இராசேந்திரன் சுல்தான் கட்டப்பா
* மயில்சாமி உதகை உலகானந்தா
* தமிழ்ச்செல்வி சரோஜாதேவியின் தாயார்
* தீனா ஊட்டி போக்கிரி
* நேகா மாலிக் மேகா

தயாரிப்பு
---------

2015 வாக்கில் கலையரசன் மற்றும் சூரி ஆகிய இருவரும் முன்னணி வேடங்களில் நடிக்க ஓடம் இளவரசுவை இயக்குனராக அறிமுகப்படுத்துவதாக தயாரிப்பாளர் டி. சிவா ஒப்பந்தம் செய்து கொண்டார் ஜெமினி கணேசனும் சுருளிராஜனும் என்ற பெயருடன் நான்கு நடிகைகளைக் கொண்டு அதிரடி மற்றும் நகைச்சுவைப் படத்தை தயாரிக்க உள்ளதாக தெரிவித்தார். ஆயினும், இதன் படப்பிடிப்பு காலவரையற்று தள்ளிப் போயிற்று. பின்னர் கிடப்பில் போடப்பட்டது

பின்னர் 2016 சூன் வாக்கில் அதர்வா முக்கியப் பாத்திரத்திலும் இவருடன் ரெஜினா நடிப்பதாகவும் முடிவு செய்து சூன் மாதத்தின் இறுதியில் மதுரையில் இதன் படப்பிடிப்பு தொடங்கியது. பின்னர் இப்படத்தின் மூன்றாம் கட்ட படப்பிடிப்பு பிரணிதா, ஐஸ்வர்யா ராஜேஷ் மற்றும்ஆனந்தி ஆகியோர் இணைந்து நடிக்க செப்டம்பரில் ஊட்டியில்தொடங்கியது. நடிகை ஐஸ்வர்யாவின் வேடத்திற்கு முதலில் பிரணிதாவை நடிக்க வைக்கத் திட்டமிட்ட இயக்குநர் பின்னர், மனதை மாற்றிக்கொன்டார் ஊட்டியில் படப்பிடிப்பை முடித்துக் கொண்டு சென்னை திரும்பிய படக்குழு 2016 டிசம்பரில் வெளியிடுவதாக அறிவித்தது. ஆனந்தி மற்ற நடிகைகளைப் போல படத்தில் தனது கதாபாத்திரம் முக்கியமில்லாத காரணத்தால் படத்திலிருந்து விலகினார். பின்னர் அவருக்கு பதிலாக இந்தி நடிகை அதிதி போங்கர் அந்த வேடத்தில் நடித்தார்.

ஒலித் தொகுப்பு
--------------

டி. இமான் இப்படத்திற்கு இசையமைத்திருந்தார். ஐந்து பாடல்களைக் கொண்ட இதன் இசை 2017 சூன் 23 அன்று வெளியிடப்பட்டது.

|  |  |
| --- | --- |
| பாடல் வரிசை |  |
| # | பாடல் | பாடல்கள் | நீளம் |  |
| 1. | "அம்முக்குட்டியே"   | பிரதீப் குமார். | 4:20 |
| 2. | "கண்மணி"   | அபய் ஜோஜத்புர்கர் | 4:45 |
| 3. | "வெண்ணிலா தங்கச்சி"   | நாகாஷ் ஆசிஸ், ரம்யா என்.எஸ்.கே. | 4:18 |
| 4. | "ஆகா ஆகா"   | ஹரிசரண், சிரேயா கோசல் | 4:15 |
| 5. | "தம்பி கட்டிங் கு"   | அந்தோணிதாசன், விஜய் யேசுதாஸ் | 4:39 |

வெளியீடு
--------

*பண்டிகை*, *ரூபாய்* மற்றும் *திரி* போன்ற படங்கள் வெளிவந்த 2017 ஜுலை 14 அன்று வெளிவந்து, கலவையான விமர்சனத்தைப் பெற்றது.தி இந்து நாளிதழ் தனது விமர்சனத்தில் "காதலும் நகைச்சுவையும் சிரிப்பை வரவழைக்கத் தவறிவிட்டது "என எழுதியது.

குறிப்புகள்
-----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑  quintdaily (14 July 2017). "Gemini Ganeshanum Suruli Raajanum Movie Review / Rating - QuintDaily".
10. ↑
***கண்ணுக்குள் நிலவு*** (*Kannukkul Nilavu*) 2000 ஆம் ஆண்டு வெளிவந்த தமிழ்த் திரைப்படமாகும்.ஃபாசில் இயக்கத்தில் வெளிவந்த இத்திரைப்படத்தில் விஜய்,ஷாலினி மற்றும் பலரும் நடித்துள்ளனர்.

வகை
---

காதல்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

விஜய் இதில் மனநோயாளியான நடித்துள்ளார். இதனால் இவர் சென்னை வருகிறார். அங்கே ஷாலினி மற்றும் அவருடைய நண்பர்களை சந்திக்கிறார். தன் காயத்திரியை கண்டிபிடித்து தருமாறு உதவி கேட்கிறார். விஜய்யின் நடவடிக்கையால் இவர் மனநோயாளி என்று ஷாலினி மற்றும் நண்பர்களுக்கு தெரிகிறது. ஷாலினி ரகுவரனிடம் விஜய்யின் நோயை குணமாக்க அழைத்து செல்கிறார் இதில் விஜய்க்கு தான் மனநோயாளி என்று தெரியாது. தன் காயத்திரியை தலைவாசல் விஜய் மற்றும் அவருடைய நண்பர்கள் தன் கொண்டார்கள் என்று சந்தேகம் கொள்கிறார். இதனால் இவர்களை கொல்ல நினைக்கிறார். படத்தின் முடிவில் காயத்திரி உயிருடன் இருக்கிறார் என்று விஜய்க்கு புரிகிறது மற்றும் விஜய்க்கு நோய் குணம் ஆகுறார். ஷாலினி மற்றும் விஜய் இணைகிறார்கள். மற்றும் தலைவாசல் விஜய் மற்றும் அவருடைய நண்பர்கள் அப்பாவி என்று விஜய்க்கு புரிகிறது. மற்றும் தன் தவறை உணர்கிறார்.

வெளியிணைப்புகள்
---------------

* சர்வதேச திரைப்பட தரவுத் தளத்தில்
**சிகாகிரீஷ்வரர் கோவில்** என்பது இந்தியாவிலுள்ள, தமிழ்நாடு மாநிலத்தின் புதுக்கோட்டை மாவட்டம், இலுப்பூர் வட்டம், குடுமியான்மலையில் அமைந்துள்ள சிவன் கோவிலாகும். இக்கோவிலின் மூலவர் சிகாநாதர் என அழைப்படுகிறார். இவருக்கு குடுமிநாதர் என்றொரு பெயரும் உண்டு.

நிர்வாகம்
---------

இக்கோவில் இந்திய அரசின் தொல்பொருள் ஆய்வுத்துறையின் கீழ் செயல்பட்டு வருகிறது.

தெய்வங்கள்
----------

இக்கோவிலில் சொர்ணாம்பிகை அம்மன், விநாயகர், ஹனுமன், தெட்சிணாமூர்த்தி, பைரவர், பெருமாள் மற்றும் மலையின் உச்சியில் முருகக்கடவுள் போன்ற தெய்வங்கள் உள்ளது.

இசைக்கல்வெட்டு
--------------

மகேந்திரவர்ம பல்லவனுடைய இசைக்கல்வெட்டு இக்கோயிலில் உள்ளது.  சரிகமபதநி குறித்த குறிப்புகள் இக்கல்வெட்டில் இடம்பெற்றுள்ளது.

குடவரைக்கோவில்
--------------

மலையினைக் குடைந்து, குடவரைக் கோவில் அமைக்கப்பட்டுள்ளது. இக்குடவரை பல்லவர் காலத்தைச் சேர்ந்தது. இங்கு ஆயக்கலைகள் 63ஐயும் விளக்கக்கூடிய கற்சிற்பங்கள் இக்கோவிலில் இடம்பெற்றுள்ளது.

பங்குனி உத்திர திருவிழா
-----------------------

ஒவ்வொரு ஆண்டும் பங்குனி உத்திரத்தில் தெப்ப உற்சவத் திருவிழா நடைபெறுகிறது.

மேற்கோள்கள்
-----------

1. 1 2 3  "Shikanathar Temple : Shikanathar Shikanathar Temple Details | Shikanathar- Kudumiyanmalai | Tamilnadu Temple | சிகாநாதர்". *temple.dinamalar.com*.
**பிதரஹட்டி ஆலமரம்** என்பது தமிழ்நாட்டின், கிருஷ்ணகிரி மாவட்டம், கெலமங்கலம் அருகில் உள்ள ஒரு பெரிய ஆலமரமாகும்.

### அமைவிடம்

இந்த ஆலமரமானது கெலமங்கலம் நகரில் இருந்து தேன்கனிக்கோட்டை செல்லும் பாதையில் சுமார் எட்டு கிலோமீட்டர் தொலைவில் உள்ள பிதரஹட்டி கிராம்ப் பகுதியில் உள்ளது. இந்த ஆலமரமானது மூன்று ஏக்கருக்கும் மேற்பட்ட பரப்பளவில் 1000க்கும் மேற்பட்ட விழுதுகளுடன் உள்ளது. தமிழ்நாட்டின் அடையாறு ஆலமரத்துக்கு அடுத்து மிகப்பெரிய ஆலமரம் இது என்று இப்பகுதி மக்களால் கூறப்படுகிறது.

தொன்மம்
-------

கர்நாடகத்தின் மாதேசுவரன் மலைக் கோயிலில் ஆண்டு விழாவின்போது மாதேஸ்வரனின் தங்கையான மாரியம்மனை மூங்கில் பல்லக்கில் சுமந்துவந்து மைசூர் சமஸ்தானத்துக்கு உட்பட்ட கிராமங்களுக்கு ஊர்வலமாக எடுத்துவந்து பூசை செய்வது வழக்கம் இருந்து வந்துள்ளது. அதன்படி 500 ஆண்டுகளுக்கு முன்னர் இந்த பிதரஹட்டி கிராமத்துக்கு மாரியம்மனை எடுத்துவந்து, இங்குள்ள ஒரு ஆலமரத்தின் அடியில் வைத்து பூசை செய்தனர். பிறகு மாரியம்மனை எடுக்க முயன்றபோது பக்கர்களால் எடுக்க முடியாமல் அதனால் இங்கேயே மாரியம்மனை விட்டுவிட்டனர். பக்தர்கள் இந்த இடத்திலேயே மாரியம்மனுக்கு கோயில் கட்டி பூசித்து வரத்தொடங்கினர். இந்த ஆலமரம் பல விழுதுகளைக் கொண்ட மிகப்பெரிய மரமாக வளர்ந்தது எனப்படுகிறது.

குறிப்புகள்
-----------

1. ↑  ஜோதி ரவிகுமார் (மே 17 2019). "கெலமங்கலம் அருகே 3 ஏக்கரில் பரந்து விரிந்துள்ள 500 ஆண்டுகள் பழமையான ஆலமரம். சுற்றுலா தலமாக மாற்ற கோரிக்கை". *இந்து தமிழ்*.
ஜெமீந்தார் மேல்நிலைப்பள்ளி திருச்சிராப்பள்ளி மாவட்டம் துறையூர் நகரிலுள்ள ஒரு புகழ்பெற்ற பள்ளியாகும். இப்பள்ளி 75 ஆண்டுகளுக்கும் மேலாக துறையூர் மற்றும் அதன் சுற்று வட்டார கிராமங்களின் கல்வி மேம்பாட்டிற்கு பங்களித்து வருகிறது.

வரலாறு
------

துறையூரிலும் அதனைச் சுற்றியுள்ள கிராமங்களிலும் உயர்நிலைப் பள்ளியே இல்லாத சூழ்நிலையில் அனைத்து கிராமப்புற மாணவர்களும் பயன்பெறும் விதத்தில் வள்ளல் உயர்திரு P. முத்து வெங்கடாஜல துரை B.A.B.L. அவர்களால் 1941 ஆம் ஆண்டு பிப்ரவரி 21ஆம் நாள், சுமார் 15 ஏக்கர் நிலப்பரப்பில் இப்பள்ளி நிறுவப்பட்டது. 

ஸ்தல அபிவிருத்தி திட்டத்தின்கீழ் கட்டப்பட்ட புதிய கட்டிடம் அன்றைய சென்னை மாகாண முதல்வர் காமராஜரால் 22-08-1958 அன்று திறக்கப்பட்டது.

1978 இல் அரசு மேல்நிலை கொண்டுவந்த அதே ஆண்டில் இவ்வூர் வட்டத்திலேயே முதல் பள்ளியாகத் தேர்வு செய்யப்பட்டு மேல்நிலைப் பள்ளியாக மிளிரத் தொடங்கியது.

2003-2004 ஆம் கல்வியாண்டிலிருந்து ஆங்கிலவழிக் கல்வி சீரும் சிறப்புமாக தொடர்ந்து செயல்பட்டு வருகிறது.

ஆதாரங்கள்
---------



1. ↑  "பவள விழா மலர் 2015-2016". 7 November 2021 அன்று பார்க்கப்பட்டது.
| இலங்கையில் தமிழருக்குஎதிரான கலவரங்கள் |
| --- |
| கல்லோயா (1956) |
| 1958 படுகொலைகள் |
| 1977 படுகொலைகள் |
| 1981 யாழ் நூலக எரிப்பு |
| கறுப்பு யூலை (1983) |
| 1983 வெலிக்கடை |
| 1997 களுத்துறை |
| 2000 பிந்துனுவேவா |
| * பா
* உ
* தொ
 |

**பிந்துனுவேவா படுகொலைகள்** (*Bindunuwewa massacre*) அல்லது **பிந்துனுவேவா சிறைச்சாலைப் படுகொலைகள்** என்பது இலங்கையில் மத்திய மாகாணத்தில் பிந்துனுவேவா என்ற இடத்தில் தடுப்பு முகாமில் தடுத்து வைக்கப்பட்டிருந்த இலங்கைத் தமிழ் அரசியல் கைதிகள் 27 பேர் அக்டோபர் 25, 2000ம் ஆண்டில் சிங்கள கும்பல் ஒன்றினால் கொலை செய்யப்பட்ட நிகழ்வைக் குறிக்கும். இத்தாக்குதலால் மேலும் 14 பேர் காயமடைந்தனர்.

பின்னணி
-------

தமிழீழ விடுதலைப் புலிகளின் ஆதரவாளர்கள் மற்றும் பங்காளர்கள் குறிப்பாக வயதில் குறைந்த இளைஞர்கள் கைது செய்யப்பட்டு பிந்துனுவேவா தடுப்பு முகாமில் தடுத்து வைக்கப்பட்டிருந்தனர். இம்முகாம் இலங்கை தலைநகர் கொழும்பிற்குக் கிழக்கே சுமார் 200 கிமீ தூரத்தில் உள்ளது. மற்றும் இது மிகவும் பாதுகாப்புக் குறைவான ஒரு முகாம் ஆகும்.

படுகொலை
-------

2000, அக்டோபர் 25 அதிகாலையில் தடுப்பு முகாமின் சுற்றுப் புறத்தில் இருந்த சிங்களக் கிராம மக்கள் சில நூற்றுக்கணக்கானோர் கத்திகள், வாள், பொல்லுகள் எடுத்துக்கொண்டு முகாமிற்குள் அத்துமீறி நுழைந்து அங்கு உறக்கத்தில் ஆழ்ந்திருந்த தமிழர்களை வெட்டிக் கொன்றனர். சிலர் உயிருடன் எரிக்கப்பட்டனர். இந்நிகழ்விற்கு முதல் நாளே அம்முகாமில் நிலை கொண்டிருந்த இலங்கை இராணுவத்தினர் அங்கிருந்து அகற்றப்பட்டிருந்தனர். இதற்கான காரணம் தெரிவிக்கப்படவில்லை. அத்துடன் படுகொலைகள் இடம்பெற்ற பொழுது பாதுகாப்பிற்கென நிறுத்தப்பட்டிருந்த காவற்துறையினர் அதனைத் தடுப்பதற்கு எந்த வித முயற்சியும் எடுக்கவில்லை.

இலங்கை அரசின் நிலைப்பாடு
------------------------

தடுத்து வைக்கப்பட்டிருந்த தமிழர்களே முதலில் கலவரத்தில் ஈடுபட்டனர் என்றும் அதனைத் தடுக்க முயற்சி எடுத்த போதே இப்படுகொலைகள் நிகழ்ந்ததென்றும் தொடக்கத்தில் இலங்கை அரசு அறிவித்தது. எனினும் பின்னர் மிகவும் கோபமுற்ற நிலையில் இருந்த சிங்களவர்களை காவற்படையினரால் தடுக்க முடியவில்லை என்று கூறியது. கடமையில் இருந்த எட்டு காவற்துறையினர் குற்றவாளிகளாகக் காணப்பட்டு சிறையிலடைக்கப்பட்டாலும் பின்னர் இவர்கள் விடுவிக்கப்பட்டனர்.

இவற்றையும் பார்க்கவும்
----------------------

* கறுப்பு ஜூலை
* வெலிக்கடை சிறைச்சாலைப் படுகொலைகள்
* இலங்கையின் அரச பயங்கரவாதம்

உசாத்துணை
---------

1. ↑  "Bindunuwewa Massacre". 2007-08-07 அன்று மூலம் பரணிடப்பட்டது. 2007-07-28 அன்று பார்க்கப்பட்டது.
2. ↑  Sri Lanka accused over Tamil case, பிபிசி, 2 யூன் 2005
3. ↑  Rights Group condemns Bindunuwewa acquittals, தமிழ்நெட், 2 யூன் 2005
4. ↑  "genocide of Tamils". 2007-07-01 அன்று மூலம் பரணிடப்பட்டது. 2007-07-28 அன்று பார்க்கப்பட்டது.
5. ↑  ACHR exposes Bindunuweva massacre report, தமிழ்நெட், 25 அக்டோபர் 2005
6. ↑  Miscarriage of Justice in the Bindunuwewa Massacre Case (Asian Centre for Human Rights Review)

வெளி இணைப்புகள்
---------------

* பிந்துனுவேவா தடுப்பு முகாம் கொலைப் பின்னணி - குறும் திரைப்படம்
* Report of Sri Lankan Human Rights commission
* Tamil inmates butchered in Sri Lanka open பரணிடப்பட்டது 2007-07-14 at the வந்தவழி இயந்திரம்
* Bindunuwewa masscre - Sri Lanka's justice system has no answers பரணிடப்பட்டது 2007-09-30 at the வந்தவழி இயந்திரம்
* தமிழ் கைதிகளின் படுகொலையின் பின்னர் இலங்கை பொலிசாரும் இராணுவத்தினரும் தமிழ் தோட்டத் தொழிலாளர் மீது பாய்ந்து விழுந்துள்ளனர், wsws.org, By Wije Dias, 4 நவம்பர் 2000
**பிந்தாவாசு வனவிலங்கு சரணாலயம்** (*Bhindawas Wildlife Sanctuary*) இந்தியாவின் அரியான மாநிலத்தில் ஜாஜ்ஜர் மாவட்டத்தில் அமைந்துள்ளது. இது ஜாஜ்ஜர் நகரத்திலிருந்து 15 கி.மீ. தொலைவில் அமைந்துள்ளது. ஜூன் 3 2009 அன்று, இது இந்திய அரசாங்கத்தால் பறவைகள் சரணாலயமாக அறிவிக்கப்பட்டது.

 சிறிய கருப்பு பறவை
 பிந்தாவாஸில் கருஞ்சிட்டு
இது சாஹிபி ஆற்றின் சுற்றுச்சூழல் தாழ்வாரத்தின் ஒரு முக்கிய பகுதியாகும். இது ராஜஸ்தானின் ஆரவல்லி மலைகளிலிருந்து யமுனா வரை மசானி சரமாரியாக, மதன்ஹைல் காடு, சுச்சக்வாஸ்-கோதாரி, கபர்வாஸ் வனவிலங்கு சரணாலயம், பிந்தாவாஸ் வனவிலங்கு சரணாலயம், கால்வாய்கள் வடிகால் பகுதி சாஹிபி ஆற்றின் அரியானா), ஆறு முதலானவற்றின் வடிகால் எண் 8 (ஹரியானா உள்ள கால்வாய் பகுதியை வாய்க்கால் தோஹான் நதியின் சஹாபி துணை ஆறு) சரபாசிபூர், சுல்தான்பூர் தேசிய பூங்கா, பாசாய் ஈரநிலம் மற்றும் குருகிராமின் தி லாஸ்ட் ஏரி. இது பிந்தாவாஸ் பறவைகள் சரணாலயத்திலிருந்து 5 கி.மீ வடமேற்கிலும், சுல்தான்பூர் தேசிய பூங்காவிலிருந்து 46 கிமீ வடமேற்கிலும் சாலை வழியாக அமைந்துள்ளது.

அமைவிடம்
--------

இந்த 411.55 ஹெக்டேர் சரணாலயம் ஜஜ்ஜாரிலிருந்து 15 கி.மீட்டர் தொலைவில் ஜஜ்ஜார்-கசானி சாலையில் அமைந்துள்ளது. தில்லியிலிருந்து 105 கி,மீ. தொலைவிலும் பிந்தாவாஸ் வனவிலங்கு சரணாலயத்திலிருந்து 1.5 கி.மீ. தொலைவில் உள்ளது. கபார்வாசு வனவிலங்கு சரணாலயம் இங்கு அமைந்துள்ளது. (வரைபடம்). நிவாடா, பிந்தாவாஸ், சந்தோல், சத்வானா, பிலோச்புரா, ரெடுவாஸ் மற்றும் கஸ்னி ஆகியவை அருகிலுள்ள கிராமங்களாகும்.

வரலாறு
------

இந்த 411.55 ஹெக்டேர் பகுதியை வனவிலங்கு சரணாலயம் என்று ஜூலை 5, 1985 அன்று அரியானா அரசாங்கத்தின் வனத்துறை அதிகாரப்பூர்வமாக அறிவித்தது.

பிந்தாவாஸ் ஏரி
--------------

பறவைகள் சரணாலயத்தில் நீர் ஆதாரமாக மழை நீர், ஜே.எல்.என் கால்வாய் உள்ளன .

அருகிலுள்ள இடங்கள்
------------------

* கபர்வாசு வனவிலங்கு சரணாலயம் - பிந்தாவாசு வனவிலங்கு சரணாலயத்திலிருந்து 1.5. கி.மீ. தொலைவு

மேலும் காண்க
------------

* இந்தியாவின் அரியானாவின் தேசிய பூங்காக்கள் மற்றும் வனவிலங்கு சரணாலயங்களின் பட்டியல்
* அரியானா சுற்றுலா
* அரியானாவில் தேசிய முக்கியத்துவத்தின் நினைவுச்சின்னங்களின் பட்டியல்
* அரியானாவில் உள்ள மாநில பாதுகாக்கப்பட்ட நினைவுச்சின்னங்களின் பட்டியல்
* அரியானா, பஞ்சாப், ராஜஸ்தான், குஜராத், இந்தியா மற்றும் பாகிஸ்தானில் உள்ள சிந்து சமவெளி நாகரிக தளங்களின் பட்டியல்
* சுல்தான்பூர் தேசிய பூங்கா
* ஒக்லா சரணாலயம், உத்தரப்பிரதேசத்தை ஒட்டியுள்ள டெல்லியின் எல்லையில்
* அருகிலுள்ள நஜாப்கர் வடிகால் பறவைகள் சரணாலயம், டெல்லி
* நஜாப்கர் ஏரி அல்லது நஜாப்கர் ஜீல் (இப்போது நஜாப்கர் வடிகால் முழுவதுமாக வடிகட்டப்பட்டுள்ளது)
* தேசிய விலங்கியல் பூங்கா டெல்லி
* அசோலா பட்டி வனவிலங்கு சரணாலயம், டெல்லி
* பால்ஸ்வா ஹார்ஸ்ஷூ ஏரி, டெல்லி
* கருப்பு பிராங்கோலின், ஹரியானா மாநில பறவை (राज्य पक्षी हरियाणा-)

மேற்கோள்கள்
-----------

1. ↑  "Archived copy". 7 April 2014 அன்று மூலம் பரணிடப்பட்டது. 6 April 2014 அன்று பார்க்கப்பட்டது.CS1 maint: archived copy as title (link)
1954 ஆம் ஆண்டில் தயாரிக்கப்பட்ட ஒரு வகை விசையுந்து
பிரஞ்சு காவல் துறையின் விசையுந்து
**விசையுந்து** இலங்கை வழக்கு **உந்துருளி** (மேலும் மோட்டார்பைக், பைக், அல்லது இருசக்கர வண்டி என்றும் அழைக்கப்படுகிறது) என்பது ஒரு ஒற்றை தட, இரு சக்கர இயக்க வாகனம் ஆகும். விசையுந்து அவை வடிவமைக்கப்பட்ட வேலையை பொறுத்து கணிசமாக வேறுபடும்.

விசையுந்து, மோட்டார் இணைக்கப்பட்ட போக்குவரத்து வாகனங்களிலேயே மிகவும் விலை மலிவானதாக பல்வேறு நாடுகளில் கிடைக்கின்றன. விசையுந்து உலகில் மக்களால் அதிகம் வாங்கபெறும் மற்றும் பயன்படுத்தப்படும் இயக்க வாகனமாகும். உலகில் தோராயமாக 200 மில்லியன் (20 கோடி) விசையுந்துகள் உள்ளது. அதாவது ஆயிரம் மக்களுக்கு 33 விசையுந்துகள் உள்ளது. அதே வேளையில் உலகில் 59 கோடி நான்கு சக்கர வாகனங்கள் உள்ளது. அதாவது ஆயிரம் மக்களுக்கு 91 நான்கு சக்கர வாகனங்கள் உள்ளது.
பெரும்பாலான விசையுந்துகள் (58%) கிழக்கு மற்றும் தெற்காசிய நாடுகளிலும் ஜப்பான் நீங்கலான ஆசியா பசிபிக் நாடுகளிலும் உள்ளது. அதே வேளையில் 33% நான்கு சக்கர வாகனங்கள் அமெரிக்க மற்றும் ஜப்பானில் உள்ளது.2006 ஆம் ஆண்டின் கணக்கின்படி சீனாவில் 5.4 கோடி விசையுந்துகள் உள்ளது. சீனா ௨.௨ கோடி விசையுந்துகளை உற்பத்தி செய்கிறது.

வரலாறு
------

முதல் உள் எரி பொறியல் இயங்கும் பெட்ரோல் விசையுந்து, ஜெர்மன் அறிவியல் கண்டுபிடிப்பளர்கள் காட்‌லீப் டேம்‌லர் மற்றும் வில்‌ஹெல்ம் மாய்பச் ஆகியோரால் 1885 ஆம் ஆண்டு உருவாக்கப்பட்டது.அதன் பெயர் பெர்ட்ரோலியம் ரேடுவேகேன் அல்லது டேம்‌லர் ரேடுவேகேன்.

வெளி இணைப்புகள்
---------------
**பிணந்தின்னிக் கழுகு** அல்லது **எருவை** அல்லது **மாடுபிடுங்கி** (*Vulture*) என்பது இரு வகை குழுக்களைச் சேர்ந்த குவிபரிணாம தோட்டி விலங்குப் பறவைகளாகும். அவை கலிபோர்னியாவில் நன்கு அறியப்பட்ட புதிய உலக பிணந்தின்னிக் கழுகுகள் மற்றும் ஆப்பிரிக்கா சமவெளிகளில் இறந்த விலங்குகளிடையே காணப்படும் பழைய உலக பிணந்தின்னிக் கழுகுகள் என்பனவாகும்.

தமிழகத்தில் இவற்றின் நிலை
-------------------------

பிணந்தின்னிக் கழுகுகள் சங்கத் தமிழ் நூல்கள் பாறு என்று குறிப்பிடுகின்றன. ஒரு காலத்தில் தமிழகம் எங்கும் பரவி இருந்த இவை சென்னையில் 1950 களில் காகத்தின் எண்ணிக்கையைவிட மிகுதியான எண்ணிக்கையில் இருந்தன. சென்னைக்கு அருகில் உள்ள திருக்கழுக்குன்றம் கோயிலுக்கு ஒரு சோடி பாறுக் கழுகு 20 ஆண்டுகளுக்கு முன்புவரை தினசரி வந்து இரை எடுத்துச் சென்றிருக்கிறன. ஆனால், இப்போது வருவதில்லை. இந்த பாறு தற்போது நீலகிரியையும் அதைச்சுற்றிய பகுதிகளிலுமே எஞ்சியுள்ளது. இப்பறவைகளின் அழிவுக்கு அடிப்படைக் காரணம் டைக்ளோஃபினாக் எனப்படும் வலிநிவாரணி. மூட்டுவலி, தசைவலிகளுக்கு வெளியில் தடவும் மருந்தாக இப்போதும் இதை நாம் பயன்படுத்திக்கொண்டுதான் இருக்கிறோம். இந்த மருந்து கால்நடைகளுக்கு ஊசி மூலம் செலுத்தப்படுகிறது. தொடர்ச்சியாக வலிநிவாரணி செலுத்தப்பட்ட கால்நடை இறக்கும்போது, அவற்றின் உடலெங்கும் இந்த வலிநிவாரணி எச்சமாகத் தேங்கிக் கிடக்கிறது இதை உண்ணும் பாறுக்கள் இறக்கின்றன. கால்நடைகளுக்கான டைக்ளோஃபினாக் இப்போது தடை செய்யப்பட்டுவிட்டாலும், அது பற்றி போதிய விழிப்புணர்வு இல்லாத நிலை நிலவுகிறது.

குறிப்புகள்
-----------

1. ↑  "Vultures". 3 April 2016 அன்று பார்க்கப்பட்டது.
2. ↑  "மேற்குத் தொடர்ச்சி மலை நாயகன்". தி இந்து (தமிழ்). 28 மே 2016. 2 சூன் 2016 அன்று பார்க்கப்பட்டது.

வெளியிணைப்புக்கள்
-----------------

விக்கிமீடியா பொதுவகத்தில்,  
 ***பிணந்தின்னிக் கழுகுகள்***   
என்பதின் ஊடகங்கள் உள்ளன. 

* Vulture videos பரணிடப்பட்டது 2010-05-27 at the வந்தவழி இயந்திரம் on the Internet Bird Collection
* Ventana Wildlife Society பரணிடப்பட்டது 2016-10-19 at the வந்தவழி இயந்திரம்
* Vulture observatory in Spain
* A Vulture Restaurant
**ஜித்தன் ரமேஷ்** என்று அழைக்கப்படும் **ரமேஷ் சௌத்ரி** (23 அக்டோபர் 1982) என்பவர் தமிழ்நாட்டை சேர்ந்த திரைப்பட நடிகர் மற்றும் தயாரிப்பாளர் ஆவார். இவர் 2005 ஆம் ஆண்டு முதல் தமிழ்த் திரைப்படத்துறை மற்றும் தெலுங்கு திரைப்படத்துறைகளில் பணியாற்றி வருகின்றார். இவர் பிரபல தயாரிப்பாளரான ஆர். பி. சௌத்ரியின் மகனும், நடிகர் ஜீவாவின் அண்ணனும் ஆவார். இவர் 2006 ஆம் ஆண்டு வெளியான ஜித்தன் என்ற படத்தில் நாயகனாக நடித்தார். பின்னர் 2011 ஆம் ஆண்டு வெளியான வானம் திரைப்படத்தின் மூலம் தயாரிப்பாளரானார்.

தனிப்பட்ட வாழ்க்கை
------------------

இவர் பிரபல தயாரிப்பாளரான ஆர். பி. சௌத்ரியின் மகனும், நடிகர் ஜீவாவின் அண்ணனும் ஆவார். இவரது தந்தை ஆர். பி. சௌத்ரி என்பவர் மார்வாரி மொழி பேசும் ராஜஸ்தானி குடும்பத்தை சேர்ந்தவர். சௌத்ரி சென்னையில் பிறந்த மார்வாரி பாரம்பரியத்தைச் சேர்ந்த இந்து ஆவார். இவரது தாய் 'மஹாபீன்' சென்னையைச் சேர்ந்த ஒரு தமிழ் முஸ்லீம் ஆவார். அவரது தாயார் ஒரு முஸ்லீம் என்றாலும், ரமேஷ் தனது உடன்பிறப்புகளுடன் இந்து மதத்தை பின்பற்றுகிறார்.

இவர் சென்னை ராயப்பேட்டையில் உள்ள கில் ஆதர்ஷ் மெட்ரிகுலேஷன் மேல்நிலைப்பள்ளியில் கல்வி பயின்றார். பிறகு தனது வணிக நிர்வாக பட்டத்தை டி.ஜி. வைஷ்ணவ் கல்லூரியில் பெற்றார். பிப்ரவரி 2006 இல் ஷில்பா என்பவர் திருமணம் முடித்து 2007 ஆம் ஆண்டு இருவருக்கும் தோஷ்னா என்ற மகள் பிறந்தது.

திரைப்படம்
----------

### நடிகராக

| ஆண்டு | படம் | கதாப்பாத்திரம் | குறிப்பு |
| --- | --- | --- | --- |
| 2004 | வித்யாரத்தி |  | தெலுங்கு |
| 2005 | ஜித்தன் | ரமேஷ் |  |
| 2006 | மது | மதுகிருஷ்ணன் |  |
| ஜெர்ரி | ஜெயராம் (ஜெர்ரி) |  |
| நீ வேணும்டா செல்லம் | கண்ணா |  |
| 2007 | மதுரை வீரன் | சிவா |  |
| புலி வருது | ரமேஷ் |  |
| 2011 | பிள்ளையார் தெரு கடைசி வீடு | கணேஷ் |  |
| ஒஸ்தி | பாலன் |  |
| 2012 | ஒரு நடிகையின் வாக்குமூலம் | கௌரவ தோற்றம் |  |
| 2014 | ஜில்லா |  |
| டே நைட் கேம் |  | மலையாளம் |
| 2016 | ஜித்தன் 2 | ரமேஷ் |  |
| 2019 | ஒக்கடே லைப் | ராம் | தெலுங்கு |
| உங்களை போடணும் சார் | டேவிட் |  |
| 2020 | நிரீக்ஷனா |  |  |

தொலைக்காட்சி
------------

| ஆண்டு | நிகழ்ச்சி | கதாப்பாத்திரம் | அலைவரிசை | குறிப்புகள் |
| --- | --- | --- | --- | --- |
| 2020 - ஒளிபரப்பில் | பிக் பாஸ் தமிழ் 4 | போட்டியாளராக | விஜய் தொலைக்காட்சி |  |

மேற்கோள்கள்
-----------

1. ↑  "Jithan's hero". 6 May 2005 – www.thehindu.com வழியாக.
2. ↑  Actor to enter wedlock – Tamil Movie News பரணிடப்பட்டது 14 அக்டோபர் 2008 at the வந்தவழி இயந்திரம். Indiaglitz.com (2006-02-02). Retrieved on 2015-12-09.

வெளி இணைப்பு
------------

* ஐ.எம்.டி.பி இணையத்தளத்தில் ஜித்தன் ரமேஷ்
**பிண்டா தீவு** (*Pinta Island*, எசுப்பானியம் : *Isla Pinta* ), **அபிங்டன் தீவு** என்றும் அழைக்கப்படுகிறது. இது எர்ல் ஆஃப் அபிங்டனுக்கு அடுத்து, ஈக்குவடோரின், கலாபகசுத் தீவுக் கூட்டத்தில் அமைந்துள்ள ஒரு தீவு ஆகும். இதன் பரப்பளவு 60 சதுர கிமீ (23 சதுர மைல்) மற்றும் அதிகபட்ச உயரமுள்ள பகுதி 777 மீட்டர் (2,549 அடி) ஆகும். 

கலபகோஸ் தீவுகளில் மிகவும் பிரபலமான ஆமையான லோன்சம் ஜார்ஜ்ஜின் பிறப்பிடமாக பின்டா தீவு இருந்தது. இந்த ஆமையானது *பிண்டா தீவு ஆமை* என்ற துணையினத்தின் கடைசியாக அறியப்பட்ட ஆமையாக இருந்தது.

 பிண்டா தீவின் செயற்கைக்கோள் படம்
பின்டா தீவு விழுங்கும் வால் பறவை, கடற்பேரோந்தி, கலபகோஸ் பருந்து, கலபகோஸ் ஃபர் நீர்நாய் மற்றும் பல பறவைகள் மற்றும் பாலூட்டிகளின் தாயகமாகவும் உள்ளது. கலாபகோசு தீவுக் கூட்டத்தில் மிக வடக்கில் உள்ள பெரிய தீவு இதுவாகும். ஒரு காலத்தில் இஸ்லா பிண்டாவில் ஆமைகள் பெருமளவில் இருந்தன. அறிமுகப்படுத்தப்பட்ட காட்டு ஆடுகளால் தீவின் தாவரங்கள் பல தசாப்தங்களாக அழிக்கப்பட்டன. இதனால் பூர்வீக ஆமைகளுக்கு தேவைப்பட்ட உணவு குறைந்தது. பின்டாவில் கொண்டுவந்து விடப்பட்டு பெருகிய ஆடுகளை அழிப்பதற்கான நீண்டகால முயற்சி 1990 இல் நிறைவடைந்தது. அதன்பிறகு தீவில் இருந்த தாவரங்கள் அதன் முந்தைய நிலைக்குத் திரும்பத் தொடங்கின.

  

2002, சனவரி, 28 அன்று, பிண்டாவில் 53 கடல் சிங்கங்கள் (13 குட்டிகள், 25 சற்று வளர்ந்தவை, 9 வளர்ந்த ஆண்கள், மற்றும் 6 வளர்ந்த பெண்கள்) கொல்லப்பட்ட நிலையில் காணப்பட்டதாக கலாபகோஸ் தேசிய பூங்கா அதிகாரி விக்டர் கேரியன் அறிவித்தார். 2001 ஆம் ஆண்டில், வேட்டைக்காரர்கள் 35 ஆண் கடல் சிங்கங்களைக் கொன்றனர்.

குறிப்புகள்
-----------

1. ↑  Rocchio, Laura; Allen, J.; Simmon, R.; Taylor, M. (July 21, 2012). "Pinta Island". *Earth Observatory: Images*. EOS Project Science Office, NASA Godard Space Flight Center. June 17, 2013 அன்று பார்க்கப்பட்டது.
2. ↑  "Sea lions massacred in Galápagos". *BBC News*. January 29, 2008.. பார்த்த நாள்: June 17, 2013.
**ஜினா மற்றும் எடிபென்**, மோபுங்சுகெட்டைச் சேர்ந்த இரண்டு காதலர்கள், அவர்கள் சமூக அந்தஸ்து, மற்றும் குடும்பத்தில் உள்ள வேறுபாடுகளால் சோகமாகப் பிரிந்ததைப் பற்றிய அயோ நாகா நாட்டுப்புறக் கதையாகும்.

கதையின் பின்னணி
---------------

எடிபென் மற்றும் ஜினா ஆகியோர் 12 ஆம் நூற்றாண்டில் மொபுங்சுகெட் கிராமத்தில் வசிப்பவர்கள். புத்திசாலி, அழகான மற்றும் பணக்கார குடும்பத்தைச் சேர்ந்த எடிபென், ஏழையும் அழுக்கானவனுமான, ஜினா ஒரு தகுதி குறைந்த குடும்பத்தை சார்ந்த பையன். எடிபென்னின் அழகும், திறமையும் அந்தப்பகுதி முழுவதும் எல்லாராலும் அறியப்பட்டது மேலும் பல பணக்கார மற்றும் அழகான ஆண்கள் அவளை திருமணம் செய்து கொள்ள விரும்பினர். ஆனால் ஜினாவின் அன்பாலும் வசீகரத்தாலும் எட்டிபென் வசீகரிக்கப்பட்டார்.அவர்கள் ஒருவரையொருவர் பிரிக்க முடியாதவர்களாக மாறினர். காலம் செல்லச் செல்ல, ஜினா மற்றும் எடிபென்னின் காதல் விவகாரம் கிராமவாசிகள் அனைவருக்கும் தெரிந்தது. எடிபெனின் பெற்றோர் அவர்களது உறவை முற்றிலுமாக எதிர்த்தனர், மேலும் எதிபென்னை மணமுடிக்க விரும்பினால் வரதட்சணையாக பெருமளவில் பணத்தை அளிக்க வேண்டும் என கேட்டனர். ஜினா வரதட்சணைக்கான பணத்தை ஏற்பாடு செய்வதற்கு முன்னரே, டெனியர் என்ற மற்றொரு பணக்காரர் மற்றும் அழகான மனிதருக்கு அந்த  வரதட்சணையுடன் வந்ததால், அவருடன் எடிபென்னை  திருமணம் செய்து வைத்தனர். ஆனால் எடிபெனின் திருமணம் அவளையும் ஜினாவையும் வயல்களில் ரகசியமாக சந்திப்பதைத் தடுக்கவில்லை. ஒரு நாள், ஜினாவும் எடிபெனும் வயல் வெளிகளில் சந்தித்து  ஒன்றாக இருந்தபோது, டெனியர் அவர்களை கையும் களவுமாக பிடித்து எடிபென் மயங்கி விழும் வரை கடுமையாக  அடித்து உதைத்தார். அதனால் அவள் உடல்நிலை சரியில்லாமல் இருந்து, நாளுக்கு நாள் அவளுடைய நிலை மோசமடைந்தது, இறுதியில் அவள் இறந்தாள். அதை அறிந்த ஜினா மிகவும் சோகமாகவும், அமைதியற்றவராகவும் மாறி, அவரும் நோய்வாய்ப்பட்டார், அவரும் குணமடையாமலே மரணமடைந்தார்.

எடிபென் மற்றும் ஜினாவின் காதல் அவர்களின் மரணத்திற்குப் பிறகுதான் இணைந்தது.

கலாச்சார மரபு
-------------

### மேடை மற்றும் இசை நாடகம்

இந்த நாட்டுப்புற காதல் கதையானது பல மேடை நாடகங்களாக மாற்றப்பட்டுள்ளது.  

### இலக்கியம்

நபினா தாஸின் கவிதைகளில் சித்தரிக்கப்பட்டுள்ள இந்த சோக காவியமானது நாகாலாந்து முழுவதும் உள்ள பள்ளிகளில் கற்பிக்கப்படுகிறது.  

### ஜினா மற்றும் எடிபென் கோபுரம்

மோபுங்சுகெட்டின் சூழலியல் பூங்காவில் இரண்டு காதலர்களையும் நினைவுகூரும்  கோபுரங்கள் மற்றும் கூடுதல் சிற்பங்களுடன் நினைவுகூரப்பட்டனர்.

மேற்கோள்கள்
-----------

1. ↑  "History revisited: The romance of Etiben and Jina, a folk tale of Ao tribes". *india360.theindianadventure.com*. 15 May 2020. 21 August 2020 அன்று பார்க்கப்பட்டது.
2. ↑  "Famous places in Mopungchuket". *www.famousplacesinindia.in*. 21 August 2020 அன்று பார்க்கப்பட்டது.
3. ↑  "Beyond Headlines : Taste of folklore in Nagamese play Best debut Birthday gift". *The Telegraph*. 20 September 2007. 21 August 2020 அன்று பார்க்கப்பட்டது.
4. ↑  "Hill Theatre's Jina and Etiben mesmerizes a packed audience". *Nagaland Today* (ஆங்கிலம்). 2019-01-11. 2020-11-03 அன்று பார்க்கப்பட்டது.
5. ↑  "Jina and Etiben". *onlinefreenotes.com*. 21 August 2020 அன்று பார்க்கப்பட்டது.
6. ↑  "17 May 2020 Class X English". *YouTube*. 17 May 2020. 21 August 2020 அன்று பார்க்கப்பட்டது.
முகமது இபின் மூசா **அல்-க்வாரிஸ்மி** கி.பி.750-இல் பாக்தாத் நகரில் பிறந்தார். கி.பி.850ல் காலமானார். இவர் கணிதவியல், புவியியல் மற்றும் வானியல் அறிஞர். 'அல்ஜீப்ரா' என்று அழைக்கப்படும் இயற்கணிதத்தின் தந்தை. இவர் பயன்படுத்திய 'அல்-ஜபார்' என்ற அரேபியச் சொல்லிலிருந்தே 'அல்-ஜீப்ரா' என்பது உருவானது. கணிதம் மற்றும் கணிப் பொறியியலில் பயன்படும் 'அல்காரிதம்' என்ற சொல், அல்-க்வாரிஸ்மி பெயரின் லத்தீன் மொழிபெயர்ப்பில் இருந்து உருவானதாகும்.

இவர் எழுதிய 'முழுமைப்படுத்துதல் மற்றும் சமப்படுத்துதல் நூல்' என்பதில் 'லீனியர்' மற்றும் 'குவாட்ரடிக் சமன்பாடுகளை' தீர்ப்பதற்கான வழிமுறைகள் இடம்பெற்றுள்ளன. இவர் பயன்படுத்திய, 'ஒழுங்குமுறைப்படி அமைந்த, தர்க்கரீதியான வழிமுறைகளே' அல்ஜீப்ரா என்ற தனிப்பிரிவின் வளர்ச்சிக்கு வழிவகுத்தன.

இவர் எழுதிய இரண்டாவது நூலின் லத்தீன் மொழிபெயர்ப்பான, 'அல்காரிதமி டீ நியுமரோ இண்டோரம்' மூலம்தான் எண்முறை [இந்திய எண்கள்] ஐரோப்பாவுக்கு அறிமுகமாகியது. இடமுறைப்படி எண் மதிப்பைக் குறிக்கும் முறையும் இந்த நூலின் மூலமே ஐரோப்பாவிற்கு அறிமுகம் ஆகியது.

டாலமி என்ற அறிஞர் எழுதிய நூலை மேம்படுத்தி திருத்தப்பட்ட விவரங்களுடன் அல்-க்வாஸ்மி எழுதிய, 'கிதாப் சுரத் அல்-அர்டு' [தி இமேஜ் ஆஃப் எர்த்] என்பது மிகச் சிறந்த புவியியல் நூல். பாக்தாத் நகரில் வாழ்ந்த அல்-க்வாரிஸ்மி பற்றி போதுமான விவரங்கள் கிடைக்கவில்லை. இவரது பிறப்பு,இறப்பு பற்றிய விவரங்கள் தோராயமானவை.
பினகடி நிலக்கீல் ஏரியில் கண்டெடுக்கப்பட்ட *ரைனோசெரசு பினகாடியன்சி* (பிளீஸ்டோசீன்) எலும்புக்கூடு. ஹசன் பே ஜர்தாபி, பக்கூ இயற்கை-வரலாற்று அருங்காட்சியகம். 
**பினகடி நிலக்கீல் ஏரி** (அல்லது **பினகடி தார் குழிகள்**) என்பது அசர்பைஜானின் நகர்ப்புறமான பக்கூவில் உள்ள தார் குழிகளின் தொகுப்பாகும். இங்குப் பல்லாயிரக்கணக்கான ஆண்டுகளாக நிலக்கீல் அல்லது தார் தரையிலிருந்து கசிந்துள்ளது. தார் பெரும்பாலும் தூசி, இலைகள் அல்லது தண்ணீரால் மூடப்பட்டிருக்கும். பல நூற்றாண்டுகளாக, தாரில் சிக்கிய விலங்குகளின் எலும்புகள் பாதுகாக்கப்பட்டுள்ளன.

இங்கு பண்டைய தாவரங்கள் மற்றும் விலங்கினங்கள் பாதுகாக்கப்படுகின்றன. மார்ச் 16, 1982 அன்று அசர்பைஜான் குடியரசு அரசாங்கத்தின் ஆணை எண். 167கீழ் இது சிறப்பு முக்கியத்துவம் வாய்ந்த ஒரு நினைவுச்சின்னமாக அரசால் பாதுகாக்கப்படுகிறது.

புவியியல் பகுதி
---------------

பினகடி பகுதியானது மலையின் உச்சியில் பினகடி குடியேற்றத்தின் தென்கிழக்கே 0.5 கி. மீ. தொலைவிலும், பாகுவின் வடக்கே 7 கி. மீ. தொலைவிலும் அமைந்துள்ளது. இதன் அருகில் உள்ள கடற்கரை 10 கி.மீ. தொலைவில் தெற்கையும் வடக்கே 25 கி.மீ. தொலைவில் அமைந்துள்ளது.

எலும்பு கொண்டுள்ள பகுதி தோராயமாக 1.5 ஹெக்டேர்களை உள்ளடக்கியது. இது கைரார் மலைக்கு அருகில் உள்ள மலை உச்சியில் அமைந்துள்ளது. இப்பகுதி தற்போதைய கடல் மட்டத்திலிருந்து 54-57 மீ உயரத்திலும், பாயுக்ஷோர் ஏரியின் மட்டத்திலிருந்து 48 மீ உயரத்திலும் உள்ளது. ஒரு பழங்கால மண் எரிமலை (கிச்சிக்-டாக்) புதை படிவ பகுதிக்கு வடக்கே அமைந்துள்ளது. மேலும் வடக்கே மெரிடியோனலாக நீளமான, உப்புத்தன்மை கொண்ட மசாசிர் ஏரி (மிர்தலியாபி) மற்றும் வடகிழக்கில் பினகடி ஏரி உள்ளது. கிழக்கே கரியாடக்-சோர் என்ற தாழ்வுப் பகுதி உள்ளது. இதைத் தாண்டி பாலகானி பீடபூமி உள்ளது. பினகடி மலையிலிருந்து எண்ணெய் தாங்கும் சலினாசு மற்றும் உப்புத்தன்மை கொண்ட பெயுக்-சோர் ஏரி ஆகியவை தென்கிழக்கு வரை நீண்டு காணப்படுகிறது.

இயற்கை-வரலாற்று அருங்காட்சியகம்
-------------------------------

பினகடி பகுதியில் விலங்கினங்கள் மற்றும் தாவரங்கள் கொண்ட கலிபோர்னியா லா ப்ரியா தார் குழிகளை விட குவாட்டர்னரி விலங்கு புதைபடிமங்களின் எண்ணிக்கை செழுமையாக இருப்பதாகப் பரிந்துரைக்கப்படுகிறது. காக்கேசியா, மத்திய கிழக்கு மற்றும் என்ஐஎஸ் நாடுகளின் ஐரோப்பியப் பகுதியின் படிம உயிரியலினைப் படிப்பதில் பினகாடி படிவுகள் முக்கியமானது.

முதல் கண்டுபிடிப்பு
-------------------

இந்த இடம் 1938ஆம் ஆண்டில் அப்செரான் பிற்றுமின்களைப் படித்துக் கொண்டிருந்த மஸ்தான்-சடே என்ற மாணவரால் கண்டுபிடிக்கப்பட்டது. முதல் அகழ்வாராய்ச்சிகள் 1938இல் போகாச்சேவ்வால் ஏற்பாடு செய்யப்பட்டது. இது ஒருங்கிணைந்த சோவித் ஒன்றிய அறிவியல் அகாதமியின் அச்ர்பைஜான் கிளையாகும். அகழ்வாராய்ச்சிகள் கசபோவா மற்றும் சுல்தானோவ் ஆகியோரின் பங்கேற்புடன் 1941 வரை தொடர்ந்தன. மேலும் 1946ல் புர்சக்-அப்ரமோவிச்சின் மேற்பார்வையின் கீழ் மீண்டும் தொடங்கப்பட்டது.

மேற்கோள்கள்
-----------

1. 1 2 3  "Binegadi" 4th Period Fauna and Flora Deposit
2. 1 2 3  N. K. Vereshchagin. The mammals of the Caucasus: a History of the Evolution of the Fauna. — Israel Program for Scientific Translations, 1967. — 816 pages

ஆதாரங்கள்
---------

* Huseynov, Said; Harris, John M. (December 1, 2010). "Azerbaijan's fossil cemetery: ice-age animals fell victim to an Asian version of California's La Brea Tar Pits". *Natural History*: pp. 16–21.
**8 தோட்டாக்கள்** (8 Thottakkal) ஶ்ரீ கணேஷ் இயக்கத்தில், வெற்றி, எம். எசு. பாசுகர், நாசர் (நடிகர்), அபர்ணா பாலமுரளி உள்ளிட்டோரின் நடிப்பில் வெளியாகியுள்ள தமிழ்த்திரைப்படமாகும். கே. எஸ். சுந்தரமூர்த்தியின் இசையில், தினேஷ் கே. பாபுவின் ஒளிப்பதிவில், நாகூரானின் படத்தொகுப்பில் உருவாகியுள்ள இத்திரைப்படம் 07, ஏப்ரல் 2017இல் வெளியானது.

நடிப்பு
-------

* வெற்றி -சத்யாவாக
* எம். எசு. பாசுகர் - கிருட்டிணமூர்த்தியாக
* நாசர் - பாண்டியனாக
* அபர்ணா பாலமுரளி - மீரா வாசுதேவனாக
* மணிகண்டன்- ஜெய்யாக
* மைம் கோபி - குணசேகரனாக
* டி. சிவா
* மீரா மிதுன்
* சார்லஸ் வினோத்
* லாலு
* இரஞ்சித்

படப்பணிகள்
----------

இத்திரைப்படத்தின் படப்பிடிப்புப்பணிகள் ஆகத்து 2016இல் தொடங்கி நவம்பர் 2016இல் நிறைவுள்ளது. இத்திரைப்படத்தின் படப்பிடிப்பு சென்னையிலேயே 47 நாட்கள் நடத்தப்பட்டன.

கதை
---

இளம் காவல் அலுவலர் ஒருவர் தன் துப்பாக்கியை இழந்து விடுகின்றார். அவர் பறிகொடுத்த அந்தத் துப்பாக்கியைக் வைத்துகொண்டு இயல்பற்ற நிகழ்வுகளை அரங்கேற்றும் இயல்பான மனிதரைச்சுற்றி நிகழும் பரபரப்பான நிகழ்வுகளின் பின்னல் கதையே இத்திரைப்படம். காவல் துறைப்பணியில் புதிதாகப் பொறுப்பெடுக்கின்றார் உதவி ஆய்வாளர் சத்யா (வெற்றி). சத்யா காவல் துறையின் பணிக்கு பொருந்தி வரக்கூடிய இயல்பற்றவர். பிறர் இவரை பிழைக்கத் தெரியாதவர் எனச்சொல்வார்கள். சத்யா தன் துப்பாக்கியைத் எதிர்பாராத வகையில் தொலைத்து விடுகின்றார். அவர் தொலைத்த துப்பாக்கி ஒரு கொலை செய்யப்படுவதற்கும், கொள்ளை நிகழ்த்தப்படுவதற்கும் துணையாகி விடுகின்றது. துப்பாக்கியும் அதை எடுத்த குற்றவாளியும் தேடப்படுகின்றனர். இந்தத்தேடல் வேட்டையில் பல கொலைகள் நிகழ்கின்றன. காணமல் போன துப்பாக்கியில் இருந்த எட்டுத் தோட்டாக்கள் எவரை? எதற்காச் சாய்க்கின்றன? காணமல் போன துப்பாக்கியை எடுத்து பல திருப்பங்களை உருவாக்கியவரை காவல் துறையால் கண்டறியா இயன்றதா? என்பதே இத்திரைப்படத்தின் கதை.

இசை
---

இத்திரைப்படத்திற்கு கேஎஸ். சுந்தரமூர்த்தி பாடலிசை, பின்னணி இசைப்பணிகளை மேற்கொண்டுள்ளார். இப்படத்தின் பாடல்கலை குட்டிரேவதி, ஜிகேபி, ஶ்ரீகணேஷ் ஆகியோர் எழுதியுள்ளனர். இத்திரைப்படத்தின் இசை உரிமையை யுவன் சங்கர் ராஜா பெற்றுள்ளார்.

சான்றுகள்
---------

1. ↑  "8 Thottakkal – a crime thriller in the house". *deccanchronicle*. Deccan Chronicle.
2. ↑
3. ↑
4. ↑  "Cop act". *thehindu*. The Hindu.
5. ↑
6. ↑
7. ↑  "காப்பகப்படுத்தப்பட்ட நகல்". 2021-03-02 அன்று மூலம் பரணிடப்பட்டது. 2018-02-13 அன்று பார்க்கப்பட்டது.
8. ↑
9. ↑  "U1 Records bagged the musical rights of '8 Thottakkal'". *chennaipatrika*. Chennai Patrika.
10. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *8 தோட்டாக்கள்*
பினா ராய் (இந்தி: बीना राय; 13 ஜூலை 1932 - 6 டிசம்பர் 2009), இந்தி சினிமாவின் கருப்பு மற்றும் வெள்ளை சகாப்தம் களில் முன்னணி 
நடிகையாய் இருந்தவர். இவர் நடித்த அனார்கலி (1953) தாஜ் மஹால் (1963) போன்ற படங்களில் முக்கிய கதாபாத்திரங்களில் நடித்து புகழ் பெற்றவர். கங்கட் திரைப்படத்தில் நடித்ததற்காக சிறந்த நடிகைக்கான பிலிம்பேர் விருது (1960) பெற்றவர்.

பிறப்பும் வளர்ப்பும்
--------------------

பீனா ராயின் இயற் பெயர் கிருஷ்ணா சாரின் என்பதாகும். இவர் பிறந்த இடம் பாகிஸ்தானில் உள்ள லாகூர். இந்தியா- பாகிஸ்தான் பிரிவினையின் போது லாகூரிரிலிருந்து ,உத்திரபிரதேசத்தில் உள்ள லக்னோ வில் குடி பெயர்ந்தனர் இவருடைய பெற்றோர்கள் .

கல்வி
-----

அவர் லாகூரில் பள்ளி படிப்பையும் , பின்னர் உத்திரப்பிரதேச மாநிலத்தில் லக்னோவில் ஐ.டி. கல்லூரியில் படித்தார். ஆனால் பெற்றோர்கள் கான்பூரில் வசித்து வந்தனர் பினா ராய் நடிப்பதற்கு செல்லும் வரை கான் பூரில் தான் வசித்தார். பினா ராய் 1950 ஆம் ஆண்டில் லக்னோ இசபெல்லா தொபர்ன் கல்லூரியில் முதலாம் ஆண்டு படித்துக்கொண்டிருந்த போது பம்பாயில் நடைபெற்ற அழகிப்போட்டியில் கலந்து கொண்டு ,முதல் பரிசான 25 ,000 ரூபாயை பரிசாகப் பெற்றார்

சினிமா மோகம்
------------

அழகிப்போட்டியில் வெற்றி பெற்றதால் காலி கடா 1951என்ற படத்தில் முக்கிய வேடத்தில் நடிக்க வாய்ப்பு வந்தது. அவர் படங்களில் நடிக்க அவரது பெற்றோர்கள் அனுமதிக்கவில்லை .எனவே பெற்றோரிடம் சம்மதம் பெரும் வரையில் அவர் உண்ணா விரதம் மேற்கொண்டார்

திருமண வாழ்கை, மற்றும் சினிமா தயாரிப்பும்
-----------------------------------------

பீனாராய் பிறந்த தேதி ஜூலை 13 ,1932 ஆகும் .அவருடைய முதல் படம் காலி கடா விற்கு கையெழுத்து போட்டது ஜூலை 13 ,1950. இந்த திரைப்படம் ஜூலை 13 ,1952 இல் ரிலீஸ் ஆனது - அதே தேதியில் நடிகர் பிரேம்நாத் உடன் இவருக்கு திருமண நிச்சய தார்த்தமும் நடைபெற்றது.
நடிகர் பிரேம்நாத் ,தன்னுடைய தங்கை கிருஷ்ணாவை பிரபல நடிகர் ராஜ் கபூருக்கு கொடுத்திருந்தார். எனவே பீனா ராய் இவ்வகையில் கபூர் குடும்பத்தின் நெருங்கிய உறவினர் ஆனார். பீனா ராயும் பிரேம்நாத்தும் 1952 இல் aurat என்ற திரைப்படத்தில் நடித்தனர் .அப்போது தான் இருவருக்கும் இடையில் காதல் மலர்ந்தது .இப்படம் வெற்றிபெற வில்லை. இவர்கள் 1952 செப்டம்பர் 2 இல் திருமணம் செய்து கொண்டபின் பி .என் பிலிம்ஸ் என்ற பட தயாரிப்பு நிறுவனம் தொடங்கினர் .இதில் எடுத்த படங்களில் இருவரும் ஜோடியாக நடித்தாலும் அவைகள் தோல்வி அடைந்தன .நிஜ வாழ்க்கையில் இணைந்த இவர்கள் நடிப்பை இந்தி ரசிகர்கள் புறக்கணித்தனர் .அவ்வாறு தோல்வியுற்ற திரைப்படங்கள் ஷகுபா , பிரிசனர் ஆப் கோல்கொண்டா ,சமுண்டெர் மற்றும் வாதான் .அனைத்து படங்களும் தோல்வி. எனவே 1968 வரை அவ்வப்போது திரைப்படங்களில் நடித்தார் .பின்னர் திரைப்படங்களில் நடிப்பதை நிறுத்தி கொண்டார். 

பின்னர் பிரேம்நாத் சின்னத்திரைக்கு சீரியல் எடுத்து கொடுத்து வந்தார் .இவரது மகன் பிரேம் கிஷன் நடித்த துல்ஹான் ஒஹி ஜோ பியா மண் பாயே (1977) என்ற படம் வெற்றி பெற்றது .தன் மகள் அகான்சா மல்கோத்ராயாவையும் நடிகை ஆக்கினார் .

மரணம்
-----

பீனாராய் 2009 டிசம்பர் 6 இல் மரணம் அடைந்தார். பீனா ராய்க்கு பிரேம் கிஷன் ,கைலாஷ் என்ற மகன்களும் ஒரு மகளும் உள்ளனர் .சித்தார்த் ,அகான்சா என்ற பேரக்குழந்தைகளும் உள்ளனர்
**அல்-பஹ்ரியா மகா வித்தியாலயம்** கிழக்கிலங்கையின் அம்பாறை மாவட்டத்தில், கல்முனைக்குடி கிராமத்தில் நாகூர் ஆண்டகை தர்ஹாவுக்கு அருகாமையில் அமைந்துள்ள பாடசாலையாகும்.
அதிபர் - எம்.ஐ.அப்துல் றசாக்

வரலாறு
------

இன்றைக்கு ஆறு தசாப்தங்களுக்கு முன்னர் கல்முனைக்குடிக் கிராமத்தில் ஆண்கள் பாடசாலையென அழைக்கப்பட்ட அல்-அஷ்ஹர் வித்தியாலயம், மற்றும் பெண்கள் பாடசாலையென அழைக்கப்பட்ட அஸ்-ஸுஹாறா வித்தியாலயம் ஆகிய இரண்டு பாடசாலைகளைத் தவிர வேறு எந்தப் பாடசாலையும் இருக்கவில்லை. குறிப்பாக கடற்கரையை அண்மித்த சூழலில் வாழுகின்ற மாணவர்கள் கல்வி கற்பதற்காக தூரத்தில் அமைந்திருந்த மேற்படி இரண்டு பாடசாலைகளுக்கும் நடந்து செல்கின்ற நிலைமை இருந்தது.

இந்தக் குறைபாட்டை நிவர்த்தி செய்வதற்காக, இப்பிரதேச பிரமுகர்களான முகம்மது காசிம் தண்டையல், சின்ன உதுமா தண்டையல், வெள்ளவத்தை முகம்மது செயின் தண்டையல், குறிச்சி விதானை எஸ்.எச்.அப்துல் காதிர், மீராமுஹையதீன் ஹாஜியார், கூட்டுறவு பண்டகசாலை முகாமையாளரான எம்.எச்.எம்.அப்துல் காதர், சனசமூக நிலைய காரியதரிசி எம்.எச்.சாஹுல் ஹமீது ஆகியோர், கல்முனைக்குடி மஷூறா தைக்கியாவின் மார்க்கப்பெரியாரும், ஆன்மீகவாதியுமான மெளலானா செய்யது மஷூர் தங்கள் ஆகியோர் 1947 டிசம்பர் 3 ஆம் நாள் பொதுக்கூட்டமொன்றை நடாத்தி, இப்பிரதேச சிறார்களின் கல்வி நலனுக்காக பாடசாலையொன்றை அமைப்பது பற்றிய தீர்மானத்தை நிறைவேற்றி, அதற்கான செயற்குழுவையும் தெரிவு செய்தனர்.

இந்த செயற்குழுவின் உதவியுடன் ஒரு ஏக்கர் விஸ்தீரணமுள்ள காணி கொள்வனவு செய்யப்பட்டது. 1948 சூன் 25 இல் கல்முனை தேர்தல் தொகுதியின் நாடாளுமன்ற உறுப்பினராக இருந்த இராசவாசல் முதலியார் முகம்மது சம்சுதீன் காரியப்பர் இப்பாடசாலைக்கான அடிக்கல்லை நாட்டினார். 60X20 அடிகள் அளவுள்ளதொரு தற்காலிக ஓலைக்கொட்டில் உடனடியாக அமைக்கப்பட்டு, 40 மாணவர்களுடன் கல்முனைக்குடி கடற்கரைப் பாடசாலை என்னும் பெயரில் பாடசாலை ஆரம்பிக்கப்பட்டது. இதில் முதலாவது அதிபராக பி. சிற்றம்பலம் பணியாற்றினார். பின்னர் அதிபர் வீ. சிவநிருபசிங்கம் அவர்களுடைய காலத்தில் 1948 நவம்பர் 1 இல் பாடசாலைக்கு நிரந்தர கட்டிடம் கிடைத்தது மாத்திரமின்றி அதன் பெயரும் கல்முனக்குடி அரசினர் முஸ்லிம் கலவன் பாடசாலை என மாற்றம் பெற்றது. 1974 ம் ஆண்டு அல்-பஹ்ரியா மகா வித்தியாலயம் என்ற பெயர் மாற்றம் பெற்று, பாடசலைக்கான சின்னம், பாடசாலைக் கொடி, பாடசாலைக் கீதம் ஆகியவை உருவாக்கப்பட்டன.
**லீலா சுமந்த் மூல்கோகர்** *(Leela Sumant Moolgaokar)* இந்தியாவைச் சேர்ந்த ஒரு சமூக சேவகர் ஆவார். 1916 ஆம் ஆண்டு அக்டோபர் மாதம் 10 ஆம் நாள் பிறந்தார். இந்தியாவில் தன்னார்வ இரத்தமாற்ற சேவைக்கு முன்னோடியாக இவர் அறியப்பட்டார்.  இவரது கணவர் சுமந்த் மூல்கோகர் டாடா மோட்டார் நிறுவனத்தின் தலைவராகவும் டாடா எஃகு நிறுவனத்தின் துணைத் தலைவராகவும் இருந்தார். 

மும்பையின் செயின்ட் சியார்ச்சு மருத்துவமனையில் லீலா கதிர்வீச்சுப் படவரைவாளராக தனது வாழ்க்கையைத் தொடங்கினார்.  1965 ஆம் ஆண்டில், டாடா மோட்டார் நிறுவன கிரகனி சமூக நலச் சங்கத்தை தொடங்கினார். இச்சங்கம் நிறுவன ஊழியர்களின் வீட்டில் பெண்களுக்கு வேலைவாய்ப்பை உருவாக்கும் திட்டங்களை உருவாக்கியது.. 

லீலாவின் சேவைகளைப் பாராட்டும் விதமாக 1963 ஆம் ஆண்டு இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது வழங்கி சிறப்பிக்கப்பட்டது.  இவர் 1975-76 ஆம் ஆண்டு காலத்தில் பம்பாயின் மாநகரத் தலைவராகவும் இருந்தார். 

லீலா சுமந்த் மூல்கோகர் 1992 ஆம் ஆண்டு மே மாதம் 20 ஆம் நாள் காலமானார்.

மேற்கோள்கள்
-----------

1. 1 2 3  "Leela Moolgaokar (1916-1992)". *Tata Central Archives*. 2015-01-08 அன்று மூலம் பரணிடப்பட்டது. 2014-09-04 அன்று பார்க்கப்பட்டது.
2. ↑  
Tata Central Archives. "Leela Moolgaokar". 2008-07-19 அன்று மூலம் பரணிடப்பட்டது. 2 September 2014 அன்று பார்க்கப்பட்டது.
3. ↑   *Citizens at Work Vol.3*. TERI Press. 2007. பக். 117–. பன்னாட்டுத் தரப்புத்தக எண்:978-81-7993-116-5. .
4. ↑  
"Padma Awards Directory (1954–2013)" (PDF). Ministry of Home Affairs. 15 November 2014 அன்று மூலம் (PDF) பரணிடப்பட்டது. 29 August 2014 அன்று பார்க்கப்பட்டது.
**சப்தர் ஆசுமி** (SAFDAR HASHMI 12 ஏப்பிரல் 1954–2 சனவரி 1989) மார்க்சியக் கொள்கையாளர், வீதி நாடகக் கலைஞர், கதை வசனம், இயக்கம் எனப் பல துறைகளில் விளங்கிய செயற்பாட்டாளர்.

இளமைக்காலம்
-----------

சப்தர் ஆசுமியின் தந்தையும் இடதுசாரி சிந்தனைகள் கொண்டவர். சப்தர் ஆசுமி தில்லி தூய ஸ்டீபன் கல்லூரியில் ஆங்கில இலக்கியம் படித்து பட்டம் பெற்று முதுகலைக் கல்வியைத் தில்லிப் பல்கலைக் கழகத்தில் படித்தார். கல்லூரியில் படிக்கும்போதே மார்க்சியப் பொதுவுடைமை கட்சியின் மாணவர் அமைப்பில் முனைப்பாக ஈடுபட்டார். மாணவப் பருவத்தில் நாடகக் கலையின் மீது ஆர்வம் கொண்டார். கல்வியை முடித்ததும் மார்க்சியப் பொதுவுடைமைக் கட்சியில் சேர்ந்து முழு நேரம் கட்சிப் பிரசாரம் செய்தார்.

வீதி நாடகப் பணி
---------------

தில்லி, சிரீநகர், கார்வால் போன்ற ஊர்களில் உள்ள கல்லூரிகளில் ஆசிரியர் பணி செய்தார். இந்திரா காந்தி இந்தியாவின் தலைமை அமைச்சராக இருந்தபோது நெருக்கடி நிலை காலத்தில் அரசுக்கு எதிராகப் பரப்புரை செய்ய நாடகத்தைப் பயன்படுத்திக் கொண்டார். நெருக்கடி காலம் முடிந்ததும் அரசுப் பணியிலிருந்து விலகி வீதி நாடகங்கள் அரங்கேற்றுவதில் ஈடுபட்டார்

அந்தக் காலத்தில் நிலவிய மக்கள் பிரச்சினைகளை நாடகங்கள் மூலம் எடுத்துக் காட்டிப் பேசிய சப்தர் அசுமி ஜன நாட்டிய மஞ்ச் என்னும் வீதி நாடகக் குழுவைத் தோற்றுவித்தார் குறுகிய காலத்தில் 24 நாடகங்களை 4000 முறை தொழிலாளர்கள் வாழும் பகுதிகளில் வீதி நாடகங்களாக அரங்கேற்றி மக்களின் பிரச்சினைகளை எடுத்துக்காட்டிப் பரப்புரை செய்தார்.

1989 சனவரி முதல் நாளில் உத்தரப்பிரதேசம் சந்தாபூரில் ஹல்லா போல் என்ற பெயரில் வீதி நாடகத்தை நடத்தினார் சப்தர் ஆசுமி. அந்நாடகத்தை விரும்பாத குண்டர்கள் அங்கு நடித்துக் கொண்டு இருந்த கலைஞர்களைத் தாக்கினர். சப்தர் ஆசுமிக்குத் தலையில் பலத்த அடி விழுந்தது. படுகாயங்களுடன் மருத்துவமனையில் சேர்க்கப்பட்டார். ஆனால் சிகிச்சை பலனளிக்காமல் மறுநாள் இறந்து போனார் சப்தரின் ஆசுமியின் படுகொலை இந்தியா முழுவதும் பெரிய அதிர்வையும் கொந்தளிப்பையும் ஏற்படுத்தியது.

சப்தர் ஆசுமியின் மரணத்தையும் ஈகத்தையும் நினைவு கூர்ந்து ஓவியர் எம்.எப் உசேன் தம்முடைய ஓர் ஓவியத்தை சப்தருக்குக் காணிக்கை ஆக்கினார்.

மேற்கோள்
--------

 பரணிடப்பட்டது 2015-09-24 at the வந்தவழி இயந்திரம்
**லுக் தெப்** (look thep doll) என்பது ஒரு தாய்லாந்து பொம்மை ஆகும். இந்த பொம்மைகள் சிறிய அளவில் இருந்து ஒரு உண்மைக் குழந்தையின் அளவுவரை செய்யப்படுகின்றன.

லுக் தெப் என்றால் தாய்லாந்தில் குழந்தை தேவதை என்று பொருள். இந்த பொம்மைகள் தரமான நெகிழியால், அசலான தலைமுடியுடன் அமெரிக்காவிலிருந்து இறக்குமதி செய்யப்பட்ட பாகங்களுடன், அச்சு அசலாக உண்மையான குழந்தையைப் போலவே கிடைக்கின்றன, இந்த பொம்மைகளுக்கு அவர்கள் புத்தாடை, நகைகள் போன்றவற்றால் அலங்கரிக்கிறார்கள். தொட்டிலில் இட்டு, தூங்க வைப்பது போல. இவற்றை உயிருள்ள குழந்தையை நடத்துவது போலவே நடத்தப்படுகின்றன. லுக் தெப் பொம்மைகளை நன்கு பார்த்துக்கொண்டால், அவை அவர்களையும் நன்கு பார்த்துக்கொள்ளும் என்பது நம்பிக்கை.

2016 ஆம் ஆண்டில் தாய் ஸ்மைல் விமான நிறுவனம் லுக் தெப் பொம்மைகளுக்குத் தங்கள் வாடிக்கையாளர்கள் உணவும் இருக்கையும் தரலாம் என்று விளம்பரம் செய்தது. விமானப் பணியாளர்கள் லுக் தெப் பொம்மைகளை மனிதர்களைப் போலவே நடத்த வேண்டும் என்று அறிவிக்கையும் அனுப்பப்பட்டது. அப்போதுதான் லுக் தெப் பொம்மைகள் உலகம் முழுவதும் புகழ்பெற்றன.

மேற்கோள்கள்
-----------

1. ↑  ஷங்கர் (11 ஏப்ரல் 2018). "பொம்மை தேவதைகள்!". *கட்டுரை*. தி இந்து தமிழ். 12 ஏப்ரல் 2018 அன்று பார்க்கப்பட்டது.
2. ↑  Kenneth Bachor (3 சனவரி 2016). "Thailand's Intriguing Luk Thep Doll Culture". time.com. 12 ஏப்ரல் 2018 அன்று பார்க்கப்பட்டது.
எலிசபெத் லீஸி விலாச்கெஸ்

பிறப்பும் வாழ்வும்
------------------

1989 ஆண்டு மார்ச 13ம் தேதி அமரிக்காவில் ஆச்ஃடின் நகரில் பிறந்தவர் லீஸி விலாச்கெஸ். பிறக்கும் போதே லிபோச்ட்ரோபி என்ற அரிய வகை பிறவிக் குறைபாட்டுடன் பிறந்தார். லீஸி எழுத்தாளர் மட்டுமின்றி தன்னம்பிக்கையூட்டும் பேச்சாளரும் ஆவார். லிபோச்ட்ரோபி என்ற குறைபாட்டுடன் பிறப்பவர்களின் உடலில் கொழுப்புச்சத்து இருக்காது. எலும்பும் தோலுமாக்க காட்சி அளிப்பார்கள். உடல் ஆரோக்கியத்தைப்பாதிப்பதோடு முதுமையை விரைவில் வரவழைத்து விடும். எ லும்புகள், பற்கள், உள்உறுப்புகளை இது பாதிப்பதில்லை. உடலில் கொழுப்புச்சத்து குறைபாட்டினால் சக்தியைப பெறவதற்காக அதிக கலோரிகள் நிறைந்த உணவை குறப்பிட்ட கால இடைவெளிகளில் உட்கொள்ள வேண்டும். இக்குறைபாட்டினால் லீஸி விலாச்கெஸ் தன் ஒரு கண் பார்வையை முற்றலும் இழந்தவர். மற்றொரு கண்ணில் குறைந்த பார்வையுடன் செயல் படுகின்றார். பள்ளிக்கு செல்லும் வரை தன் உருவத்தைப்பற்றி லீஸிக்குத் தெரியாது. மற்ற குழந்தைகாளால் புறக்கணிக்கப்பட்டார். இவர மனம் தளர்ந்த போது பெற்றோர் தன்னம்பிக்கை ஊட்டினர்.

கல்வி
-----

டெக்சாஸ் பல்கலைக்கழகத்தில் கமயூனிகேசன் படிப்பை மேற்கொண்டார்

பணிகள்
------

1. மூன்று தன்னம்பிக்கை நூல்களை எழுதியுள்ளார் .
2. கொடுமைப்படத்துதலுக்கு எதிரான சட்டத்தைக்கொண்டுவர பரப்புரை செய்துவருகின்றார்.
3. புகைப்படக்கார்ராக ஆண்டு மலர் புத்தகத்தில் பங்களிப்பு
4. தைரியமான இதயம் லீஸி விலாச்கெசின் கதை

மேற்கோள்கள்
-----------

1. ↑  "'Ugliest woman in the world' teaches about true beauty (September 19, 2012 by Paloma Corredor; published on voxxi.com)". மார்ச் 14, 2013 அன்று மூலம் பரணிடப்பட்டது. ஜூலை 12, 2017 அன்று பார்க்கப்பட்டது.
2. ↑  Texas Woman Can't Gain Weight, Bullied Over Looks *ABC News*, September 14, 2012